CELEX: 32005D0945
Language: sk
Date: 2005-12-23 00:00:00
Title: 2005/945/ES: Rozhodnutie Komisie z  23. decembra 2005  o tom, že v roku 2006 sa bude pokračovať v porovnávacích skúškach a testoch Spoločenstva s množiteľským materiálom  Paeonia  spp. a  Geranium  spp. v zmysle smernice Rady 98/56/ES, ktoré začali v roku 2005

24.12.2005   
            
            
               SK
            
            
               Úradný vestník Európskej únie
            
            
               L 342/99
            
         
      ROZHODNUTIE KOMISIE
   
   z 23. decembra 2005
   o tom, že v roku 2006 sa bude pokračovať v porovnávacích skúškach a testoch Spoločenstva s množiteľským materiálom Paeonia spp. a Geranium spp. v zmysle smernice Rady 98/56/ES, ktoré začali v roku 2005
   (2005/945/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 98/56/ES z 20. júla 1998 o obchodovaní s množiteľským materiálom okrasných rastlín (1),
   so zreteľom na rozhodnutie Komisie 2005/2/ES z 27. decembra 2004, ktorým sa ustanovujú opatrenia pre porovnávacie skúšky a testy Spoločenstva na množiteľskom materiáli okrasných rastlín určitých druhov podľa smernice Rady 98/56/ES na roky 2005 a 2006 (2), a najmä na jeho článok 3,
   keďže:
   
               (1)
            
            
               V rozhodnutí 2005/2/ES sa na roky 2005 a 2006 ustanovujú opatrenia pre porovnávacie skúšky a testy, pokiaľ ide o Paeonia spp. a Geranium spp., ktoré sa majú vykonať v zmysle smernice 98/56/ES.
            
         
               (2)
            
            
               V testoch a skúškach vykonaných v roku 2005 by sa malo v roku 2006 pokračovať,
            
         ROZHODLA TAKTO:
   Jediný článok
   V roku 2006 sa pokračuje v porovnávacích skúškach a testoch Spoločenstva, ktoré začali v roku 2005 na množiteľskom materiáli Paeonia spp. a Geranium spp. v súlade s rozhodnutím 2005/2/ES.
   
      V Bruseli 23. decembra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 226, 13.8.1998, s. 16. Smernica naposledy zmenená a doplnená smernicou 2003/61/ES (Ú. v. EÚ L 165, 3.7.2003, s. 23).
   
      (2)  Ú. v. EÚ L 1, 4.1.2005, s. 12.